സമുദ്രനിരപ്പിൽനിന്ന് ഏകദേശം 3,805 മീറ്റർ ഉയരത്തിൽ സ്ഥിതിചെയ്യുന്ന കെരിൻസി പർവ്വതം ഇന്തോനേഷ്യയിലെ ഏറ്റവും വലിയ അഗ്നിപർവ്വതമാണ്. കൂടാതെ, കെരിൻസി പർവ്വതം സുമാത്രായെ ലോകത്തിലെ അഞ്ചാമത്തെ ഉയർന്ന ദ്വീപായും, ഒരു ദ്വീപിൽ നിലനിൽക്കുന്ന ഉയരമുള്ള അഗ്നിപർവ്വതം, അഗ്നിപർവ്വതജന്യമായ ദ്വീപിലെ ഏറ്റവും ഉയരമുള്ള സ്ഥലം എന്നീ കാര്യങ്ങളിൽ ഏഷ്യയിലെ ഒന്നാം റാങ്കു നൽകുന്നു. എന്നാൽ ഈ രണ്ടു കാര്യങ്ങളിൽ മൌന കിയ, ഹവായ് ദ്വീപ് എന്നിവ ഇതിനെ ലോകത്തിൽ രണ്ടാം സ്ഥാനത്തേയ്ക്കു തള്ളുന്നു. ജാമ്പി പ്രവിശ്യയിലെ നാമമാത്ര അധികാരമുള്ള കെരിൻസി റീജൻസി, പടിഞ്ഞാറൻ തീരത്തിനു സമീപം ദ്വീപിന്റെ പടിഞ്ഞാറൻ-മദ്ധ്യ ദിശയിൽ, പടിഞ്ഞാറൻ സുമാത്രാ പ്രവിശ്യയിലെ തെക്കൻ സൊലോക് റീജൻസി എന്നിവയുടെ അതിർത്തിയിൽ സ്ഥിതിചെയ്യുന്ന ഇത് പഡാംഗിന് 130 കിലോമീറ്റർ (81 മൈൽ) തെക്കായിട്ടാണു സ്ഥിതിചെയ്യുന്നത്.

ദ്വീപിന്റെ ഏറ്റവും വടക്കുപടിഞ്ഞാറുള്ള ആക്കെ പ്രവിശ്യയിൽനിന്നു തുടങ്ങി ഏറ്റവും തെക്ക് കിഴക്കേ ദിശയിലേയ്ക്ക് (ലാമ്പൂങ്ങ് പ്രവിശ്യയിൽ) വ്യാപിച്ചു കിടക്കുന്ന അഗ്നിപർവ്വത ശൃഖലയായ ബാരിസാൻ പർവതനിരകളുടെ ഭാഗമാണ് ഇത്. 

കെരിൻസി സെബ്ലാറ്റ് ദേശീയോദ്യാനത്തിന്റെ ഭൂപ്രകൃതിയുടെ ഏറ്റവും പ്രമുഖമായ സവിശേഷതയാണ് ഈ പർവ്വതം. പൈൻ വനങ്ങളാൽ ആവൃതമായ മലഞ്ചെരുവുകൾ ചുറ്റുപാടുമുള്ള പ്രദേശങ്ങളിൽനിന്ന് 2,400 മുതൽ 3,300 മീറ്റർ വരെ ഉയരത്തിലേയ്ക്കു പോകുന്നതും അടിവാരത്തിൽനിന്ന് 13 കിലോമീറ്റർ (8 മൈൽ) വീതിയിലും 25 കിലോമീറ്റർ (16 മൈൽ) നീളത്തിലും ഒരു ഗോപുരാകൃതിയിൽ വടക്ക്-തെക്കു ദിശകളിലായി ഇതു വ്യാപിച്ചുകിടക്കുന്നു. ഇതിന്റെ ഉച്ചകോടിയിൽ 600 മീറ്റർ (1,969 അടി) വിസ്താരമുള്ള ഒരു ഗർത്തമുണ്ട്.  ഗർത്തത്തിന്റ തട്ടിൽ വടക്കുകിഴക്കുവശത്തായി ഭാഗികമായി നിറഞ്ഞുകിടക്കുന്ന ഒരു ചെറിയ അഗ്നിപർവ്വത തടാകവുമുണ്ട്.

പർവ്വതാരോഹണം
തടാകങ്ങൾ
അഗ്നിപർവ്വത പ്രവർത്തനങ്ങൾ
ഭൂമിശാസ്ത്രം